CELEX: 62020CN0515
Language: fi
Date: 2020-10-14 00:00:00
Title: Asia C-515/20: Ennakkoratkaisupyyntö, jonka Bundesfinanzhof (Saksa) on esittänyt 14.10.2020 – B AG v. Finanzamt A

25.1.2021   
            
            
               FI
            
            
               Euroopan unionin virallinen lehti
            
            
               C 28/17
            
         
      Ennakkoratkaisupyyntö, jonka Bundesfinanzhof (Saksa) on esittänyt 14.10.2020 – B AG v. Finanzamt A
      (Asia C-515/20)
      (2021/C 28/25)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Kantaja: B AG
      
         Vastaaja: Finanzamt A
      
         Ennakkoratkaisukysymykset
      
      
                  1)
               
               
                  Onko direktiivin 2006/112/EY (1) 122 artiklassa tarkoitettua polttopuun käsitettä tulkittava siten, että se kattaa kaikenlaisen puun, joka on objektiivisten ominaisuuksiensa mukaan tarkoitettu yksinomaan poltettavaksi?
               
            
                  2)
               
               
                  Voiko jäsenvaltio, joka direktiivin 2006/112/EY 122 artiklan perusteella vahvistaa polttopuun luovutuksille alennetun verokannan, käyttää yhdistettyä nimikkeistöä määrittääkseen sen soveltamisalan täsmällisesti direktiivin 2006/112/EY 98 artiklan 3 kohdan mukaan?
               
            
                  3)
               
               
                  Jos toiseen kysymykseen vastataan myöntävästi: Saako jäsenvaltio käyttää sille direktiivin 2006/112/EY 122 artiklassa ja 98 artiklan 3 kohdassa annettua oikeutta siihen, että se saa käyttää yhdistettyä nimikkeistöä polttopuun luovutuksiin sovellettavan alennetun verokannan soveltamisalan määrittämiseksi, verotuksen neutraalisuuden periaatteen noudattamisen kannalta siten, että sellaisten erityyppisten polttopuiden luovutuksiin, joiden objektiiviset ominaispiirteet ja ominaisuudet eroavat toisistaan mutta joilla keskivertokuluttajan näkökulmasta on rinnastettavuutta koskevan kriteerin mukaan sama käyttötarkoitus (tässä tapauksessa lämmitys) ja jotka näin ollen kilpailevat keskenään, sovelletaan eri verokantoja?
               
            
         (1)  Yhteisestä arvonlisäverojärjestelmästä 28.11.2006 annettu neuvoston asetus 2006/112/EY (EUVL 2006, L 347, s. 1).